Lionel Messi ബാഴ്സിലോണ വിടാന് താന് ആഗ്രഹിച്ചിരുന്നില്ല കണ്ണീരോടെ ബാഴ്സയോട് വിട പറഞ്ഞ് മെസ്സി ബാഴ്സിലോണയും മെസ്സിയും തമ്മിലുണ്ടായിരുന്ന 22 വര്ഷത്തെ ബന്ധം അവസാനിച്ചു. ബാഴ്സയില് നിന്നും താന് വിടപറയുകയാണെന്ന് മെസ്സി സ്ഥിരീകരിച്ചു. ബാഴ്സയുടെ ഹോം ഗ്രൗണ്ടായ ക്യാമ്ബ്നൗവില് നടന്ന വാര്ത്താ സമ്മേളനത്തിലാണ് മെസ്സി ഇക്കാര്യം സ്ഥിരീകരിച്ചത്.താരം ക്ലബ്ബ് വിടുകയാണെന്ന വാര്ത്ത നേരത്തെ തന്നെ ബാഴ്സിലോണ പുറത്ത് വിട്ടിരുന്നുവെങ്കിലും ലയണല് മെസ്സി ഇക്കാര്യത്തില് തന്റെ പ്രതികരണം അറിയിച്ചിരുന്നില്ല, മെസ്സിയുടെ പ്രതികരണത്തിനായി കാത്തുനിന്ന ആരാധകര്ക്ക് വേണ്ടിയാണ് അദ്ദേഹം പത്രസമ്മേളനം നടത്തി തന്റെ പ്രിയപ്പെട്ട ക്ലബ്ബുമായുള്ള ബന്ധം അവസാനിപ്പിക്കുകയാണെന്ന് അറിയിച്ചത്. താന് ബാഴ്സ വിടുകയാണെന്ന വാര്ത്ത കണ്ണീരോടെയാണ് അദ്ദേഹം പങ്കുവെച്ചത്. താന് ഇത്രയും വര്ഷം ബാഴ്സലോണയില് കളിച്ചിട്ടും യാത്ര പറയാന് തയ്യാറായിരുന്നില്ല എന്ന് മെസ്സി പറഞ്ഞു. തന്റെ ജീവിതത്തിന്റെ ഏറിയ പങ്കും താന് ചിലവഴിച്ചത് ബാഴ്സയില് ആയിരുന്നെന്നും ക്ലബിനൊപ്പം ചേര്ന്നത് മുതല് തനിക്ക് ഇത് ഒരു വീടായിരുന്നെന്നും താരം കൂട്ടിച്ചേര്ത്തു. കഴിഞ്ഞ സീസണില് താന് ക്ലബ് വിടാന് ആലോചിച്ചിരുന്നു. എന്നാല് ഇത്തവണ ബാഴ്സലോണയില് തുടരാന് തന്നെ ആയിരുന്നു തീരുമാനം. എന്നാല് കാര്യങ്ങള് എല്ലാം അപ്രതീക്ഷിതമായി മാറിമറഞ്ഞു. മെസ്സി പറഞ്ഞു.അവസാന ഒന്നര വര്ഷമായി കാണികള് ഇല്ലാത്ത ക്യാമ്ബനൗവിലാണ് താന് കളിക്കുന്നത്. നേരത്തെ തന്നെ വിടപറയാന് തീരുമാനിച്ചിരുന്നെങ്കില് ഇതിലും നല്ല രീതിയില് യാത്ര പറയുമായിരുന്നു. അവസാന 21 വര്ഷം താന് ഇവിടെയാണ് നിന്നത്. ഇപ്പോള് ഇവിടുന്ന് വിടപറയുകയാണെങ്കിലും കുറച്ച് വര്ഷങ്ങള്ക്ക് ശേഷം ഇവിടേക്ക് തന്നെ തിരിച്ചുവരാന് കഴിയുമെന്നാണ് പ്രതീക്ഷ. ഭാവിയില് തിരിച്ചുവന്ന് ടീമിന് ഇനിയും മികച്ച നേട്ടങ്ങള് നല്കാന് കഴിയുമെന്ന വിശ്വാസമുണ്ട്. ലോകത്തെ മികച്ച ക്ലബ്ബുകളില് ഒന്നായ ബാഴ്സയെ എപ്പോഴും മികച്ചതാക്കി നിര്ത്തേണ്ടതുണ്ട്. മെസ്സി പറഞ്ഞു.ബാഴ്സിലോണ ക്ലബ്ബും ടീമിന്റെ ആരാധകരും തന്നോട് ഇത്രയും കാലം കാണിച്ച സ്നേഹത്തിന് എന്നും നന്ദിയുണ്ടായിരിക്കും എന്നും മെസ്സി പറഞ്ഞു. വളരെയധികം വികാരാധീനനായാണ് താരം പത്രസമ്മേളനം അവസാനിപ്പിച്ചത്.അതേസമയം ബാഴ്സ വിടുന്ന മെസ്സി ഫ്രഞ്ച് ക്ലബ്ബായ പി എസ് ജിയിലേക്ക് തന്നെയായിരിക്കും പോവുക എന്ന സൂചനകളാണ് ലഭിക്കുന്നത്. മെസ്സിയും പി എസ് ജിയും തമ്മിലുള്ള ചര്ച്ചകള് അന്തിമഘട്ടത്തിലാണെന്ന് റിപ്പോര്ട്ടുകള് വരുന്നത്. മെസിക്കായി 2023വരെയുള്ള പ്രാഥമിക കരാര് പി എസ് ജി വാഗ്ദാനം ചെയ്തു കഴിഞ്ഞു. മെസിയുടെ പിതാവായ ജോര്ഗെ മെസ്സിയാണ് ചര്ച്ചകള് നയിക്കുന്നതെന്നും ഉടന് ഈ കരാര് മെസ്സി അംഗീകരിക്കുമെന്നും റിപ്പോര്ട്ടില് പറയുന്നു.നേരത്തെ അഞ്ച് വര്ഷത്തേക്ക് തന്റെ വേതനത്തിന്റെ 50 ശതമാനത്തോളം കുറച്ച് കൊണ്ട് ബാഴ്സയില് തുടരാമെന്നതില് മെസ്സിയും ബാഴ്സയും തമ്മില് വാക്കാല് കരാറിലെത്തിയിരുന്നു. ഈ കരാറില് മെസ്സി ഒപ്പിടാനിരുന്നതുമാണ്. എന്നാല് ഫുട്ബോള് ആരാധകരെ ഞെട്ടിച്ചുകൊണ്ട് കഴിഞ്ഞ ദിവസമാണ് മെസ്സിക്ക് പുതിയ കരാര് നല്കാന് കഴിയില്ലെന്ന് ബാഴ്സലോണ ഔദ്യോഗികമായി സ്ഥിരീകരിച്ചത്. ഫ്രീ ഏജന്റായ താരത്തെ സ്വന്തമാക്കാന് സാധ്യത കല്പ്പിക്കുന്ന ടീമുകളിലൊന്ന് പി എസ് ജി തന്നെയാണ്. ലയണല് മെസിയുടെ കരാര് പുതുക്കി നല്കാന് എഫ്സി ബാഴ്സലോണക്ക് കഴിയാതിരുന്നതിനെ കുറിച്ചും താരവുമായി ബന്ധപ്പെട്ടു നിലനില്ക്കുന്ന അനിശ്ചിതത്വങ്ങളെപ്പറ്റിയും പ്രതികരിച്ച് ക്ലബ് പ്രസിഡന്റ് യോന് ലപോര്ട്ട രംഗത്തെത്തിയിരുന്നു. താരത്തെ നിലനിര്ത്താന് ബാഴ്സക്കും ക്ലബിനൊപ്പം തുടരാന് മെസിക്കും താല്പര്യം ഉണ്ടായിരുന്നുവെന്നും, എന്നാല് ലാ ലിഗ നിയമങ്ങളാണ് അതിനു തടസം സൃഷ്ടിച്ചതെന്ന് അദ്ദേഹം വ്യക്തമാക്കി.കോവിഡ് പശ്ചാത്തലത്തില് കടുത്ത സാമ്ബത്തിക പ്രതിസന്ധിയാണ് ബാഴ്സലോണ അടക്കമുള്ള ക്ലബുകള് നേരിടുന്നത്. നിശ്ചിത പരിധിക്കപ്പുറമുള്ള തുക കളിക്കാര്ക്കായി ചെലവഴിക്കാനുമാകില്ല. മറ്റ് താരങ്ങളുടെ വേതനം കുറയക്കാനും ചില കളിക്കാരെ കൈമാറ്റം ചെയ്യാനും ബാഴ്സ നടത്തിയ നീക്കങ്ങള് വിജയം കണ്ടതുമില്ല.21 വര്ഷം മുമ്ബ് പതിമൂന്നാം വയസില് ബാഴ്സ അക്കാദമിയിലെത്തിയ മെസ്സി, മറ്റൊരു ക്ലബിന് വേണ്ടിയും ഇതുവരെ ബൂട്ടണിഞ്ഞിട്ടില്ല. കറ്റാലന് ക്ലബിനായി ഏറ്റവും കൂടുതല് മത്സരം കളിച്ചതും ഏറ്റവുമധികം ഗോളടിച്ചതും മെസ്സിയാണ്. 778 കളികളില് നന്ന് 672 ഗോള്. ഇക്കാലയളവില് 10 സ്പാനിഷ് ലീഗും 4 ചാമ്ബ്യന്സ് ട്രോഫിയുമടക്കം നിരവധി കിരീടങ്ങളാണ് മെസ്സിയുടെ മികവില് ബാഴ്സ സ്വന്തമാക്കിയത്.